**LIQUI MOLY teki uuden liikevaihtoennätyksen**

Saksalainen öljy- ja lisäainevalmistaja saavutti lokakuussa 53,8 miljoonan euron ennätysliikevaihdon

**Marraskuu 2018 – LIQUI MOLY aloitti vuoden viimeisen neljänneksen tekemällä ennätystuloksen.** **Lokakuussa yrityksen liikevaihto oli 53,8 miljoonaa euroa.** **Yksitoista kuukautta sitten saavutettu aiempi ennätys on siis nyt jo historiaa.** **”Kokonaisvaltainen konseptimme ja laaja valikoimamme ovat menestyksemme tukipilareita”, LIQUI MOLYn toimitusjohtaja Ernst Prost sanoo.**

53,8 miljoonan euron kuukausi oli yrityksen historian vahvin. Liikevaihto oli 34 prosenttia suurempi kuin lokakuussa 2017. ”Toimimme kaikin puolin monipuolisesti, ja se kannattaa”, Ernst Prost painottaa. Menestysresepti sisältää monikanavaisen markkinoinnin sekä erittäin laajan tuotevalikoiman. ”Markkinoilla ei saa olla liian yksipuolinen, sillä yksittäisten tuotteiden kysyntä saattaa nopeasti vähentyä.” Sen vuoksi LIQUI MOLY tekee oikea-aikaisia toimenpiteitä, jotta yrityksen menestys ei hiivu taloudellisesti vaikeinakaan aikoina.

Yksi toimenpiteistä on vientimarkkinoiden jatkuva kehittäminen. Yritys kasvaa kotimarkkinoillaan Saksassa, mutta siellä kasvu on mahdollista enää muita tuotemerkkejä syrjäyttämällä. Muilla alueilla ja muissa maissa kasvumahdollisuudet ovat paljon suuremmat. LIQUI MOLY myy tuotteitaan jopa Malissa ja Jemenissä. ”Sotien varjossa myös normaali elämä jatkuu”, Ernst Prost sanoo.

Uudet liikevaihtoennätykset olisivat vielä tänä vuonna toki tervetulleita, mutta niiden varaan ei lasketa. ”Kokemuksemme mukaan marraskuussa ja joulukuussa myyntiluvut ovat maltillisia”, toimitusjohtaja toteaa. Siitä huolimatta hän luottaa siihen, että edellisvuoden tapaan koko vuoden liikevaihto nousee yli puoleen miljardiin euroon.

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Yritys markkinoi tuotteitaan yli 120 maassa, ja sen liikevaihto oli 532 miljoonaa euroa vuonna 2017.

**Lisätietoja:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de